கேள்வி: மணிரத்னம் - இளமை பற்றி தகவல் சொல்.
பதில்: மணிரத்னம், 2 சூன் 1956 இல் பிறந்தார். இவர் தந்தை கோபால ரத்தினம், வீனஸ் பிக்சர்ஸில் விநியோகஸ்தராக பணியாற்றியவர். இவர் மாமா, 'வீனஸ்' கிருஷ்ணமூர்த்தி, ஒரு படத்தயாரிப்பாளர். இவருடைய அண்ணன் ஜி.வெங்கடேஸ்வரன், ஒரு படத்தயாரிப்பாளர். இவருடைய சில படங்களையும் தயாரித்திருக்கிறார். இவருடைய தம்பி ஜி.சீனிவாசன்; இவருடைய சில படங்களுக்கு இணைத்தயாரிப்பாளராக இருந்திருக்கிறார். மணி ரத்னம் சென்னையிலே வளர்ந்தார். திரைக்குடும்பமாக இருந்தாலும், வீட்டில் குழந்தைகளுக்கு திரைப்படம் பார்க்க அனுமதி இல்லாமலேயே இருந்தது. திரைப்படம் பார்ப்பது, அவர் வீட்டுப் பெரியவர்களால் தீயப்பழக்கமாக கருதப்பட்டது. 'அந்த நாட்களில் திரைப்படம் பார்ப்பதை நேர விரயமாகவே கருதினேன்' என, அவரே ஒரு பேட்டியில் சொல்லியிருக்கிறார். ஆனாலும், வளர்ந்த சிறுவனாக, திரைப்படம் பார்க்கத் துவங்கியிருக்கிறார். சிவாஜிகணேசனும், நாகேஷும் இவருக்குப் பிடித்த நடிகர்கள். இயக்குநர் பாலச்சந்தர் படங்களைப் பார்த்து, அவரது ரசிகரானார். பள்ளிப் படிப்பு முடிந்து, ராமகிருஷ்ணா மிஷன் விவேகானந்தா கல்லூரியில், வணிகவியல் இளங்கலைப் பட்டம் படித்தார். பிறகு, மும்பை ஜம்னலால் பஜாஜ் மேலாண்மைக் கல்லூரியில் மேலாண்மை முதுகலைப் பட்டம் படித்தார். முதுகலைப் பட்டம் முடித்து, 1977 ல் சென்னையில் சில காலம் மேலாண்மை ஆலோசகராகப் பணியாற்றினார்.
கேள்வி: மணிரத்னம் - இயக்கிய திரைப்படங்கள் பற்றி நீங்கள் என்ன அறிந்துள்ளீர்கள்?
பதில்: இவரது வெற்றித் திரைப்படங்களில் சில: * 1983 - ''பல்லவி அனுபல்லவி'' (கன்னடம்) * 1984 - ''உணரு'' (மலையாளம்) * 1985 - ''இதய கோவில்'' * 1985 - ''பகல் நிலவு'' * 1986 - ''மௌன ராகம்'' * 1987 - ''நாயகன்'' * 1988 - ''அக்னி நட்சத்திரம் (திரைப்படம்)'' * 1989 - ''கீதாஞ்சலி (1989 திரைப்படம்)'' (தெலுங்கு)- தமிழில் ''இதயத்தை திருடாதே'' என்ற பெயரில் மொழி மாற்றப்பட்டு வெளிவந்தது. * 1990 - ''அஞ்சலி (திரைப்படம்)'' * 1991 - ''தளபதி (திரைப்படம்)'' (மகாபாரதத்தின் கர்ணன், துரியோதனன் கதாபாத்திரங்களின் தழுவலாகக் கருதப்பட்டது). * 1992 - ''ரோஜா (திரைப்படம்)'' (இந்திய முஸ்லிம்கள் தீவிரவாதத்தை ஆதரிப்பதாக சித்தரிக்கப்பட்டுள்ளது என்று முஸ்லிம்களின் கண்டனங்களுக்கு உள்ளானது). * 1993 - ''திருடா திருடா'' * 1995 - ''பம்பாய் (திரைப்படம்)'' * 1997 - ''இருவர்'' * 1998 - ''தில் சே'' (இந்தி) - தமிழில் ''தில் சே'' என்ற பெயரில் மொழி மாற்றப்பட்டு வெளிவந்தது. * 2000 - ''அலைபாயுதே'' * 2002 - ''கன்னத்தில் முத்தமிட்டால்'' * 2004 - ''ஆய்த எழுத்து (திரைப்படம்)'' - யுவாவும் ''ஆய்த எழுத்து''ம், வெவ்வேறு நடிகர்களை வைத்து, ஒரே நேரத்தில், தமிழிலும் இந்தியிலும் திரைப்படமாக்கப்பட்டன. * 2007 - ''குரு (2007 திரைப்படம்)'' (இந்தி) - இதே பெயரில் தமிழிலும் மொழிமாற்றப்பட்டு வெளியானது. * 2010 - ''ராவணன் (திரைப்படம்)'' திரைக்கதை, இராமாயணத்தின் இராவணன் கதாபாத்திரத்தின் தழுவல். ராவண் என்ற பெயரில் இந்தியில் ஒரே நேரத்தில் படமாக்கப்பட்டு வெளியானது. *2013- ''கடல் (திரைப்படம்)'' *2015 - ''ஓ காதல் கண்மணி'' *2017 - ''காற்று வெளியிடை'' *2018 - ''செக்கச்சிவந்த வானம்'' *2022- “பொன்னியின் செல்வன் 1”